
Nr. 32

AVIZ

asupra propunerii legislative privind regimul acordării burselor private

Cu adresa nr. 558 din 3 februarie 2003, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind regimul acordării burselor private.

In urma examinării, în şedinţa din data de 18.03.2003, Comisia, cu unanimitate de voturi, a hotărât respingerea din următoarele considerente:

Având în vedere prevederile Legii nr. 32/1994 privind sponsorizarea, cu modificările şi completările ulterioare, considerăm că, atât agenţii economici şi alte persoane juridice, cât şi persoanele fizice pot face sponsorizări, în baza acestei legi, pentru elevi, studenţi şi doctoranzi, încheind cu aceştia contracte în formă autentică, de sponsorizare a studiilor preuniversitare, universitare sau postuniversitare, după caz.

În art. 4 al propunerii legislative se propune ca din calculul venitului impozabil să fie deduse cheltuielile reprezentând bursele private. Această facilitate nu ţine seama de dispoziţiile art. 82 din Ordonanţa Guvernului nr. 7/2001 privind impozitul pe venit, aprobată prin Legea nr. 493/2002, potrivit cărora “Promovarea de reglementări legislative privind impunerea veniturilor persoanelor fizice se face cu respectarea principiilor din prezenta ordonanţă şi numai prin acte normative speciale privind impozitele şi taxele”.

PREŞEDINTE,

Prof. dr. Florin Georgescu
SECRETAR,

